Den polske eksilregjeringens rapport om masseutryddelsen av jøder i det tyskokkuperte Polen fra desember 1942 bygde på Jan Karskis undersøkelser om forholdene blant annet i konsentrasjonsleiren Belzec.
**Kjennskap til Holocaust i samtiden** dreier seg om hva som var kjent om Holocaust, massedrap særlig på jøder i områder under tysk kontroll, i omverdenen og hvilke redningsaksjoner som ble vurdert. Holocaust begynt etter den tyske invasjonen av Sovjetunionen 22. juni 1941. I årene før var det tiltagende forfølgelse av den jødiske befolkningen i Tyskland, i Polen og i andre okkuperte områder. Massedrapene bak østfronten ble påvist av britisk etterretning et par måneder etter at det begynte sommeren 1941. Utryddelsesleirene ble kjent gjennom etterretningsrapporter fra Polen i 1942. I løpet av 1942 var det allment kjent at Holocaust pågikk.

Før sommeren 1941 var forholdene i gettoer og tvangsarbeidsleirer kjent i USA og Storbritannia. USA var nøytral til 7. desember 1941 og kunne opprettholde kontakt i områder okkupert av Tyskland. Journalister fra nøytrale land hadde en viss adgang til okkuperte land og tyske myndigheter verken ønsket eller forsøkte å skjule de brutale tiltakene mot jøder i krigens første 21 måneder. Sovjetunionen var nøytral til overraskelsesangrepet i juni 1941.

> Most recent repots present a horrifying picture of the position to which the Jews in Poland have been reduced. The new methods of mass slaughter applied during the last few months confirm the fact that the German authorities aim with systematic deliberation the total extermination of Jewish population of Poland and of the many thousand Jews whom the German authorities have deported to Poland from Western and Central European countries and form the German Reich itself.
> 
> 
> Edward Raczyński til de allierte, november 1942
> 
> 

I slutten av 1942 hadde britiske og amerikanske myndigheter flere uavhengig rapporter om massedrapene som da pågikk for fullt i Polen: Øyenvitnebeskrivelse fra 78 jødiske flyktninger som kom til Polen, Bund-rapporten, Riegner-telegrammet og Jan Karskis beretning.

Britisk hadde fra sommeren 1941 god kjennskap til folkemordet som pågikk. I januar 1942 sammenstilte utenriksminister Molotov informasjonen til et helhetlig bilde i form av et offisielt notat til ambassadene i Moskva. S. Bertrand Jacobson, i Joint Distribution Committee for Ungarn, fortalte på en pressekonferanse 13. mars 1942 i USA at drapsskvadroner hadde tatt livet av 300 000 i Øst-Europa. Verken Molotov eller Jacobson trakk konklusjon om at nazistene hadde satt i gang drap på alle jøder. I desember 1942 fordømte de allierte offisielt folkemordet. USA etablerte et råd for krigsflyktninger som skulle bistå jøder med å unnslippe, for øvrig ble redning av jødene lavt prioritert.

Vatikanet ble informert senest sommeren 1942 om hva som foregikk. Władysław Sikorski varlset 10. juni 1942 de allierte om at «utryddelsen av den jødiske befolkningen skjer i et ufattelig omfang». Edward Raczyński leverte i etter Jan Karskis ankomst til London en note til de allierte regjeringer med beskrivelse av folkemordet som var i gang og bønn om handling. Noten ble gjengitt i boken *The Black Book of Polish Jewry* (redigert av Jacob Apenszlak, New York, 1943). Walter Laqueur skriver at Gisi Fleischmann i mars 1943 varslet kontakter i Geneve om dødsleirene i Polen og om at ingen deporterte slovaker hadde kommet tilbake.

Folkemordet på armenerne i ly av første verdenskrig var kjent i samtiden og godt kjent i mellomkrigstiden. Da tyske jøder ble utsatt for forfølgelse etter 1933 henviste de ofte til armenernes skjebne av frykt og advarsel om hva som kunne skje. Folkemordet på armenerne regnes som en prototyp på folkemord og på grunn av den systematiske gjennomføringen har det likhetstrekk med holocaust.

Britisk etterretning
--------------------

Britiske myndigheter hadde god informasjon om holocaust mens det pågikk og de fikk kjennskap til folkemordet kort tid etter at det begynte sommeren 1941. Amerikanske myndigheter var ikke fullt så godt informert. På dette området delte britiske myndigheter mer etterretningsinformasjon med sovjetiske myndigheter enn med amerikanske. Feingold skriver at dette reiser spørsmål om hvorfor britiske myndigheter ikke advarte jøder om hvilken skjebne som ventet om de havnet i nazistenes hender. Den amerikanske historikeren Richard Breitman mener Churchill burde ha sagt fra offentlig om at Tyskland forsøkte å utrydde Europas jøder, noe som var godt kjent av britisk myndigheter sommeren/høsten 1941.

Informasjonen ble ikke brukt i rettsoppgjøret og i denazifisering av Tyskland etter krigen. Britisk etterretning satt på informasjon som ifølge Breitman viste at blant andre Kurt Daluege hadde en viktigere rolle en antatt. Breitman mener at britiske og amerikanske myndigheter av strategiske grunner ikke ønsket å fremstille krigen mot Hitler som en krig for å redde jødene, blant annet kunne dette svekke britisk stilling i Midtøsten. Britisk kringkasting informerte etter hvert om hva som foregikk bak østfrontene og dette nådde de flere millioner radioapparatene som var i bruk i Tyskland, noe som blant annet utløste Rosenstrasseprotesten. Trussler om rettsforfølgelse av de medvirkende til folkemordet bidro trolig til å forsinke deportasjon av de ungarske jødene.

### Avlytting av tyske radiomeldinger fra 1941

Fra sommeren 1941 ble radiomeldinger om massedrap fra tysk politi på østfronten til Berlin fanget opp av britisk etterretning og dekodet i Bletchley Park. Britisk etterretning fanget 18. juli 1941 for første gang opp en melding som omhandlet massedrapene bak østfronten da HSSPF Erich von dem Bach-Zelewski meldte til Himmler: «1150 jødiske plyndrere skutt og drept av politiet i gårsdagens rengjøringsaksjon i Slonim». Bach-Zelewski meldte 4. august at SS-kavaleriet slo ned motstand nord for Sporowski-sjøen og kavaleriet hadde på kvelden 3. august likvidert 3.274 partisaner og jødiske bolsjeviker. Han meldte så 7. august at ytterligere 3.600 var henrettet av kavaleriet slik at tallet nå var 7.819 for kavaleriet, og 30 000 til sammen i sitt område. En av kodeknekkerne noterte at Bach-Zelewski ønsket å gjøre mest mulig ut av tallene: «The tone of the message suggests that ... a definite decrease in the total population of Russia would be welcomed in high quarters and that the leaders of the three Sectors [of the Einsatzgruppn] stand somewhat in competition with each other on their 'scores'.»

Britisk etterretning snappet opp over 10 000 tyske meldinger bare i siste halvår 1942 og de fleste ble dekodet. Britenes statsminister Winston Churchill fikk regelmessig notater om drapene i de erobrede områdene i øst, med antall drepte. Churchill leste notatene nøye ringet rundt antall drepte. Offentlig snakket Churchill bare om drap på uskyldige og patrioter, han skal ha unnlatt å nevne jøder for ikke å gi Hitlers regime en propagandafordel. Churchill ønsket ikke å gjøre det hele til en krig for å redde jødene. Han kan også ha tonet ned jødenes situasjon av hensyn til britiske interesser i Midtøsten. Bletchley Park dekodet 23. august en melding fra Friedrich Jeckeln (sjef for SS og politi i sør) der det fremgikk at Jeckeln var travelt opptatt med å drepe jøder. Basert på meldingene fra østfronten holdt Churchill en radiotale der han understreket at hele distrikter i øst ble «exterminated» uten å nevne at ofrene stort sett var jøder.

> Scores of thousands – literally scores of thousands – of executions in cold blood are perpetrated by the German police troops upon the Soviet patriots who defend their native soil. Since the Mongol invasions of Europe, there has never been methodical, merciless butchery on such a scale or approaching such a scale. We are in the presence of a crime without a name.
> 
> 
> Churchills radiotale 24. august 1941
> 
> 

> There is no doubt this is the most horrible crime ever committed in the whole history of the world, and it has been done by scientific machinery by nominally civilised men in the name of a great State and one of the leading races of Europe. It is quite clear that all concerned in this crime who may fall into our hands, including the people who only obeyed orders by carrying out the butcheries, should be put to death after their association with the murders has been proved.
> 
> 
> Churchill, 11. juli 1944, etter å fått detaljert rapport om Auschwitz
> 
> 

Mange av meldingene om massakrer i øst ble ikke kryptert med Enigma og det var liten fare for at britene ville avsløre sine ferdigheter i å bryte tysk kode. Britisk etterretning fikk tidlig kjennskap til at vanlig politi, Orpo, og SS selv var hovedaktørene i massedrapene. Meldingene ble snappet opp fra Bach-Zelewski og Jeckeln, ikke fra Gruppenführer Hans Adolf Prützmann i nord - trolig fordi Prützmann brukte telefonlinje som var vanskeligere å avlytte enn radiomelding.

Midt i september 1941 konkluderte etterretningen i Bletchley Park med at dokumentasjonen på systematisk massedrap av jøder var så omfattende («...the ﬁgures are no less conclusive as evidence of a policy of savage intimidation if not of ultimate extermination.») at det ikke lenger var nødvendig med særskilt rapporter om dette til Churchill: «The fact that the Police are killing all Jews that fall into their hands should by now be sufﬁciently appreciated. It is not therefore proposed to continue reporting these butcheries specially, unless so requested.» («Det faktum at politiet nå dreper alle jøder de får tak er nå tilstrekkelig forstått. Det foreslås derfor å avsluttet rapporteringen om disse nedslaktingene særskilt, så sent det ikke blir etterspurt.»)

Øyenvitner i Polen
------------------

Jan Romuald Kozielewski, kjent som Jan Karski, var det første øyenvitnet som personlig orienterte de allierte lederne om den pågående utslettelsen av jødene i Polen. Han reiste gjennom Tyskland, Frankrike og Spania for å komme seg til London.
Den jødiske organisasjonen Bund i Warszawa smuglet i mai 1942 ut en rapport som omtalte drap på 700 000 i Polen. Rapporten opplyste hvor drapene ble gjennomført, antall og drapsmetode. Dette var den første rapporten som beskrev en plan om å utrydde jødene. Rapporten ble omtalt i *Daily Telegraph* (25. juni 1942), internasjonale sendinger på BBC og senere i andre aviser i USA og Storbritannia. Britiske myndigheter og den polske eksilregjeringen holdt en felles pressekonferanse 8. juli der Bund-rapporten ble offisielt presenter. Britiske myndigheter lot skinne gjennom at de anså rapporten som god propaganda og at innholdet kunne være delvis korrekt.

I november 1942 kom 78 polske flyktninger til Palestina som del av sivil fangeutveksling mellom Tyskland og Storbritannia. De ga øyenvitneskildringer av massedrapene som pågikk i det okkuperte Polen. Opplysningene ble slått stort opp på forsiden i palestinsk-jødiske aviser 23. november. I slutten av 1942 hadde britiske og amerikanske myndigheter tre uavhengig rapporter om massedrapene som da pågikk for fullt: De 78 flyktningenes beretning, Bund-rapporten og Riegner-telegrammet.

### Polsk undergrunn

> Ødeleggelsen av hele den jødiske befolkning, som savner historisk sidestykke, er ikke betinget av Tysklands militære behov. Hitler og hans underordnede sikter mot den totale utslettelse av jødene før krigen slutter og uten hensyn til utfallet. De allierte regjeringene kan ikke se bort fra virkeligheten. Jødene i Polen er hjelpeløse.
> 
> 
> Jan Karski.
> 
> 

Tadeusz Chciuk-Celt ble som alliert agent sendt til det okkuperte Polen. Ved siden av Jan Karski var han en av de første som kom med førstehåndsinformasjon (1942-1943) om det pågående forsøket på å drepe alle jødene.
Jan Karski kom fra Polen til London i november 1942 og rapporterte om forholdene blant annet i konsentrasjonsleiren Belzec. Karski rømte fra sovjetisk krigsfangenskap og kartla hva som foregikk i det tyskokkuperte Polen. Karski snek seg inn i ghettoen i Warszawa. Han ble smuglet inn i Belzec, rømte fra Belzec og via Sveits og Spania til London i november 1942 der han rapporterte til de allierte.

Jan Nowak (egentlig Zdzisław Jeziorański) reiste på samme måte som Karski til London og bekreftet Karskis beretning. Nowak reiste til London i 1943 og 1944, og var den første kureren etter kampene om Warszawa-ghettoen. Nowak orienterte ledende tjenestemenn i britisk utenriksdepartement, Churchills etterretningsrådgiver og MI9. Nowak redegjorde for jødenes skjebne noe det var lite interesse for bortsett fra en offiser i kontraspionasjonen som ble dypt beveget. De jødiske lederne i vest rådet Nowak til ikke å fokusere på antall ofre (som ingen ville tro på) og i stedet fokusere på enkeltskjebner.

Agenten Tadeusz Chciuk-Celt ble sluppet i fallskjerm over Polen, første gang i desember 1941 og han ble da til juni 1942 da han reiste til Budapest. Fra Budapest begynte han retur til London i november 1942 og kom etter mange besværligheter frem i juni 1943. Ifølge egen beretning sendte Chciuk-Celt en rapport fra Budapest til London om massehenrettelser og arbeidet med å utvide kapasiteten i Auschwitz.

Den polske motstandsmannen Witold Pilecki lot seg i 1940 ta til fange og rømte i april 1943 fra Auschwitz. Rapporten han skrev kom til London samme år. Pileckis rapport inngår i de såkalte Auschwitz-protokollene.

Jerzey Bielecki rømte fra Auschwitz i mai 1944 med hjelp fra motstandsbevegelsen (Armia Krajowa) og ga viktig informasjon om forholdene i leiren.

Polske kilder la 15. mai 1942 i London frem tallmaterialet om drapet på 40 000 jøder i Vilnius. Avisen *Evening Standard* skrev 16. mai tallet var nærmere 60 000, og ble videreformidlet av noen amerikanske og jødiske aviser, og den amerikanske ambassadøren formidlet opplysningene til Washington. Rapporten beskrev Ponary utenfor Vilnius der de fleste ble drept. Rapporten kom fra en mann som hadde flyktet vestover via Warszawa og Gdynia. Etter krigen har antallet drepte i Ponary blitt anslått til 70 000-100 000.

Riegner-telegrammet
-------------------

Faksimile av Riegner-telegrammet sendt gjennom diplomatiske kanaler til USA og Storbritannia.
Gerhart M. Riegner ved World Jewish Congress i Genève sendte 8. august 1942 et telegram (via amerikansk og britisk utenriksstasjoner) til organisasjonens kontorer i London og New York. Meldingen kom frem til Stephen Samuel Wise, president i organisasjonen, 28. august 1942. Telegrammet meldte at det tyske regimet diskuterte planer om i et sveip («at one blow») å drepe opp til 4 millioner jøder i Øst-Europa ved hjelp av hydrogencyanid (blåsyre). Advarselen om de (mulig) tyske planene fikk Riegner fra den tyske industrimannen Eduard Schulte. Schulte hadde ofte tjenesreiser til Schlesien og til Sveits, i Sveits holdt Schulte kontakt med blant andre Allen W. Dulles, USAs etterretningssjef i Sveits.

Stephen Wise tok opp saken med USAs viseutenriksminister Sumner Welles, som syntes det var ulogisk å drepe jødene når tyskerne hadde behov for arbeidskraft. En amerikansk etterretningsoffiser som oppsummerte Riegners melding kalte det «a wild rumor inspired by jewish fears». I november 1942 informerte Sumner Welles Stephen Wise at telegrammet fra Riegner var bekreftet av andre etterretningskilder. Stephen Wise holdt 24. november en pressekonferanse der han fortalte om tyskernes planer om å drepe alle jødene og at likene blant annet ble brukt til å lage såpe og gjødsel. Dette ble omtalt i enkelte aviser og Himmler fikk trolig kjennskap til avisoppslagene. Himmler skal i september ha fått kjennskap til at Wise informerte Welles og ble enda mer opptatt av hemmelighold enn tidligere. Opplysningene som ble formidlet i telegrammet hadde to feil: Prosjektet med å drepe jødene var allerede godt i gang og det hadde så stort omfang at det ville ta mange måneder. Christopher Browning mener at i den historiske konteksten må telegrammet forstås som «an astonishingly accurate piece of wartime intelligence».

Offentlig omtale i media
------------------------

I november 1941 rapporterte Jewish Telegraphic Agency at 50 000 ble massakrert i september i Kiev. Stedet ble senere påvist som Babij Jar der over 30 000 ble massakrert på bare i to dager i september. Rapporter som dette omtalte ikke noen plan eller noe mønster i mordene, og ble til dels oppfattet som for ville til å bli trodd.

I løpet av 1942 ble det allment kjent at det foregikk deportasjoner og massedrap andre steder i Europa. «Endlösung» ble første gang omtalt i *The Times* 2. april 1942 etter en massakre på nederlandske jøder i Mauthausen, – massakren utløste en omfattende streik i det okkuperte Nederland. Massedrapene i øst ble for alvor alminnelig kjent etter at den polske eksilregjeringen i juni 1942 publiserte en rapport som anslo tallet på drepte jøder til 700 000, BBC gjenga 2. juni hovedpunktene i rapportene. Den illegale avisen *London-Nytt* videreformidlet nyheten 27. juni 1942: «Over 700 000 er blitt myrdet av nazistene i Polen.» Avisen *Volk en Vaderland* i Rotterdam meldte 13. november 1942 at det snart ville være slutt på antijødiske demonstrasjoner fordi det ikke ville være noen jøder igjen.

Jødeforfølgelsene ble omtalt av BBC og britiske aviser (som *The Times*, *The Guardian* og *Daily Mail*), der det sommeren 1942 ble meldt om én million massakrerte jøder. Det svenske utenriksdepartementet fikk høsten 1942 melding om fabrikklignende utryddelsesleirer i Polen, og den svenske konsulen i Stettin meldte 20. august 1942 at det foregikk massemord blant annet ved bruk av gass. En annen svensk diplomat formidlet personlige opplysninger fra SS-mannen Kurt Gerstein som selv hadde sett «likfabrikken i Belzec». Det svenske utenriksdepartementet hadde også informasjon om massakrer på jøder i Latvia. *Foreign Affairs* skrev i juli 1942 om Hitlers omfattende folkeforflytninger i erobrede områder, herunder fordriving av jøder til «reservater», gettoer og konsentrasjonsleirer, og at 6,9 millioner jøder hadde kommet under tysk herredømme: «How many of these were killed by the war, by starvation or by organized Nazi terror,.... cannot be stated exactly.» *Göteborgs Handels- och Sjöfartstidning* skrev 13. oktober 1942 om «utrydningskrigen» mot jødene, og *Eskilstuna Kurieren* kommenterte også saken 21. oktober.

Joint Declaration by Members of the United Nations Against Extermination of the Jews
------------------------------------------------------------------------------------

|  |  |
| --- | --- |
| Wikisource | (en) Joint Declaration by Members of the United Nations Against Extermination of the Jews – originaltekster fra den engelskspråklige Wikikilden |

Den felles teksten offentliggjort 17. desember 1942 av den britiske og amerikanske regjeringen var første formelle erklæring til det internasjonale samfunnet om det pågående massemordet. Utenriksminister Anthony Eden fremførte erklæringen i en tale i Underhuset og erklæringen ble trykt på forsiden av *New York Times* 18. desember. Bakgrunnen var en skriftlig henvendelse (note) til de allierte 10. desember fra Polens utenriksminister i eksil, Edward Raczynski, noten hadde tittelen *The Mass Extermination of Jews in German Occupied Poland.* Erklæringen var signert av den belgiske, tsjekkoslovakiske, greske, jugoslaviske, luxembourgske, nederlandske, norske, polske, sovjetiske, britiske og amerikanske regjeringer samt den franske nasjonalkomite (Charles de Gaulle).

> From all the occupied countries Jews are being transported in conditions of appalling horror and brutality to Eastern Europe. In Poland, which has been made the principal Nazi slaughterhouse, the ghettos established by the German invader are being systematically emptied of all Jews except a few highly skilled workers required for war industries. None of those taken away are ever heard of again. The able-bodied are slowly worked to death in labor camps. The infirm are left to die of exposure and starvation or are deliberately massacred in mass executions. The number of victims of these bloody cruelties is reckoned in many hundreds of thousands of entirely innocent men, women and children.
> 
> 
>

Auschwitz
---------

Vrba-Wetzler-rapporten (også kjent som Auschwitz-rapporten eller Auschwitz-protokollen) ble laget av Rudolf Vrba og Alfréd Wetzler som hadde rømt fra Auschwitz 10. april 1944. Rapporten kom i Howard Elting, amerikansk konsul i Bern, i hende. Han overbragte rapporten til jødiske organisasjoner og til USAs utenriksdepartement. En kortversjon av Vrba-Wetzler-rapporten ble telegrafert til utenriksdepartementet i London 4. juli 1944. En av de viktigste opplysningene fra Vrba-Wetzler-rapporten var at Auschwitz ble klargjort for mottok og utryddelse av jødiske ungarere. Rapporten anslo at drapsanlegget i Auschwitz hadde en kapasitet på 6000 personer daglig.

Fleming konkluderer med at forholdene Auschwitz var kjent for de allierte i 1943 og at etterretningsrapportene ble betraktet som troverdige. Informasjonen ble holdt tilbake i tråd med britisk og amerikansk strategi.

Den britiske historikeren Martin Gilbert skrev, blant annet i boken *Auschwitz and the Allies* (1981), at de allierte i vest ikke kjente til hva som egentlig foregikk i Auschwitz før *Vrba-Wetzler-rapporten* kom i juni 1944. Dette blir avvist av blant andre den britiske historikeren Michael Fleming som fremholder at de allierte visste en god del om massemordet i Auschwitz før Vrba flyktet. Blant annet *Los Angeles Times* og *Washington Post* omtalte massdrap Auschwitz i mars 1944 og tidligere.

I januar 1943 var amerikanske og britiske myndigheter informert om at massemord pågikk i Auschwitz, uten at metodene var kjent konkret. Den polske generalstaben i London mottok i mai 1943 en rapport som anslo at over 600.000 ble drept i Auschwitz i løpet av 1942; rapporten anslo at krematoriet hadde en kapasitet på 3000 lik daglig; opplysningene ble trolig formidlet til amerikanske og britiske myndigheter. I januar 1944 kom en ny rapport om Auschwitz fra en agent i Polen; opplysningene ble formidlet til amerikanske myndigheter. Arkivmateriale viser at den polske eksilregjeringen sommeren 1943 hadde gode rapporter om massedrapet i Auschwitz og disse opplysningene var formidlet til britiske og amerikanske myndigheter. Det er ikke dokumentert om informasjonen var formidlet til Winston Churchill og Anthony Eden.

I den polske lokalbefolkningen var det allment kjent hva som foregikk i Auschwitz og de klaget blant annet over lukten av brennende lik. Ansatte i IG Farben og AEG visste også mye om hva som foregikk i leiren. IG Farben alene brukte 10 000 tvangsarbeidere fra Auschwitz.

Tysk hemmelighold
-----------------

SS-sjef Heinrich Himmler var nøye med hemmelighold og ga Heinrich Müller i Gestapo ordre om at alle lik skulle graves ned eller brennes. Rumenske styrker hadde til forskjell latt likene etter massakrer bli liggende i veikanten. Det ble et tema særlig etter massedrapene i 1942 ble omtalt i pressen i Storbritannia og USA, og etter saken mot Max Täubner. Enkelte steder, som i utryddelsesleiren Kulmhof (polsk: Chełmno), forekom det at lik som lå fremme i vårsmeltingen skapte stank og helsefare for lokalbefolkningen. Sommeren 1942 instruerte Müller Paul Blobel om å sette i gang brenning av lik for å skjule sporene. Både i Kulmhof og i Auschwitz hadde likene blitt gravd ned, og Sonderkommando 1005 gravde opp og brente likene der. Deretter ble samme operasjon gjennomført i Sobibor, Belzec og Treblinka. Arbeidet fortsatte på erobret sovjetisk territorium og pågikk til sommeren 1944. Fanger som deltok i arbeidet ble deretter skutt og drept.

Himmler skal i september 1942 ha fått kjennskap til at Wise informerte utenriksminister Welles (om Riegner-telegrammet) og ble enda mer opptatt av hemmelighold enn tidligere.

Andre land
----------

### Sverige

Frem til slutten av 1942 hadde svensker bosatt i Warszawa formidlet informasjon om forholdene via det nøytrale Sverige. De rapporterte også til den svenske utenriksministeren og til hærens stabssjef. Carl Wilhelm Herslow, Sven Norrman (ansatt i ASEA) og Carl Gösta Gustafsson hadde mange jødiske bekjente som de holdt kontakt med og forsøkte å hjelpe. I et tilfelle i 1942 gikk Norrman inn i ghettoen og tok flere filmer som senere ble overlevert til polsk etterretning i Stockholm. Mange av svensken ble arrestert av Gestapo fra juli 1942, mens Norrman lot være å reise tilbake til Polen. Den svenske ruten var stengt da Jan Karski formidlet sin detaljerte rapport og likvideringen av Warszawa-ghettoen begynte.

Den amerikanske ambassadøren til Sverige, Hershel Johnson, rapporterte til Washington 5. april 1943 at det bare var 50 000 igjen av Warszawas 450 000 jødiske innbyggere. Johnson skrev i meldingen til Washington at historien han formildet var så «fantastisk» at nølte med å ta den inn i en offisiell rapport.

### Norge

Den norske NS-ledelsen visste godt hvilken skjebne som ventet jødene. NS-lederne, spesielt Sverre Riisnæs, Jonas Lie og Axel Stang, hadde nær kontakt med ledende tyske politikere og tjenestemenn. Jonas Lie var høsten 1941 med Einsatzgruppe D og var i Odessa da de massakrerte jødene i byen 23. oktober. Quisling og Riisnæs besøkte Ukraina i 1942, og da var de fleste jødene i området drept. Hans S. Jacobsen fikk i juni 1942 brev fra en bekjent i SD i Katowice-distriktet (som også omfattet Auschwitz) som skrev at der gjør man «kort prosess» med polakker og jøder. Norske frontkjempere, spesielt i SS-Division «Wiking», var vitner og medvirket trolig selv til massakrer i Sovjetunionen. Beretninger om dette ble også offentliggjort i NS-pressen. Noen av de tyske soldatene hadde kjennskap til hva som ventet jøder som ble deportert, og uttalte at «det var best å ikke tenke på det», ellers ville tilværelsen bli uutholdelig.. Siegfried Wolfgang Fehmer i Gestapo kjente til at jødene skulle «likvideres i Tyskland».

Et brev fra Finn Koren ved legasjonen i Bern (17. august 1942) ble lest av Trygve Lie og andre statsråder i London, og legasjonen i Bern sendte et nytt brev 23. september 1942. Den norske eksilregjeringen i London fikk 1. desember 1942 kjennskap til at også de norske jødene var deportert. Utenriksdepartementet i London sendte samme dag telegram om saken til den norske legasjonen i Bern. Motstandsbevegelsen og regjeringen i London så ikke beskyttelse av jødene som en prioritert oppgave, ifølge Michelet. Finn Koren ved den norske legasjonen i Sveits informerte i august 1942 Trygve Lie om meldinger om massemord ved gassing. 27. november 1942 ba World Jewish Congress om at radiosendingene fra London skulle inneholde appeller til Norge om å redde jødene. Utenriksminister Lie avslo et par dager senere: «Slike appeller er ikke nødvendige for å oppildne befolkningen til å gjøre sin humane plikt mot jødene i Norge.»

### Sovjetunionen

Sovjetiske myndigheter hadde omfattende etterretning fra kommunister bak tyske linjer og det var lettere å rømme til sovjetisk område enn vestover. NKVD fikk detaljer om Auschwitz i november 1943, og fortsatte å få motta etterretning i 1944. A.S. Piatko og V.J. Pugev tok seg fra Auschwitz gjennom Østfronten og ga detaljer om gasskamrene og krematoriene til NKVD i Ukraina i november 1943. I 1944 fikk sovjetiske myndigheter informasjon fra en SS-mann som hoppet av østover. Sovjetiske styrker frigjorde Majdanek 3. juli 1944. General Petrenko fikk der tak i dokumenter med detaljer om Auschwitz og andre dødsleirer, deler av Majdaneks administrasjon ble også arrestert. NKVDs informasjon ble sammenstilt til en rapport 31. august 1944.

«De sovjetiske jødenes sorte bok» (russisk: *Чёрная Книга*, engelsk: *Black Book*) ble utarbeidet i 1944 av Vasilij Grossman og Ilja Ehrenburg med sikte på publisering. Boken omfatter detaljert beretninger fra gjerningsmenn, ofre, pårørende og øyenvitner. Sensurmyndighetene ga først ordre om at det særskilt jødiske ved ofrene ikke skulle nevnes og at lokale medhjelpere i Ukraina skulle tones ned. Publisering ble deretter stanset, kopier og trykkeplatene ble ødelagt i 1948. Sovjetiske myndigheter mislikte særlig at jødene ble fremhevet som en særlig kategori offer. Flere manus overlevde blant annet 1120 maskinskrevne sider sendt til Palestina i 1946 (overlevert til Yad Vashem i 1965), mens flere hundre sider om holocaust i Litauen gikk tapt. Initiativet til boken kom i 1942 trolig fra Albert Einstein, Shalom Asch og Ben Zion Goldberg i USA. Tanken var å la boken komme ut samtidig i USA (på engelsk), i Sovjetunionen (på russisk og jiddisch) og i Palestina (på hebraisk). Ehrenburg ga i april 1944 ut boken *Merder fun Felker* (jiddisch tittel) på 63 sider med utdrag av materiale innsamlet så langt (bind 2 på 260 sider kom ut i 1945). Manus til den amerikanske utgaven var klart tidlig på våren 1945.

### Ungarn

Utdypende artikkel: Holocaust i Ungarn

Ungarske myndigheter deporterte fra juli 1941 jøder over grensen til Galicja som da var erobret fra Sovjetunionen etter den tyske invasjonen. Deportasjonene var kjent internasjonalt blant annet ved at ungarske offiserer holdt USAs ambassade i landet løpende informert. Den amerikanske ambassadøren rapporterte 27. juli til Washington at blant de deporterte var det både ungarske borgere og flyktninger fra Vest-Europa. I løpet av et par dager i slutten av august 1941 ble en stor del av de deporterte sammen med lokale jøder (i alt 23600) massakrert ved Kamenets-Podolsk.

Diplomater fra nøytrale land og noen kirkelige miljøer reagerte på den brutale behandlingen av jødene i forbindelse med interneringen. Ungarn var formelt en uavhengig stat med mange utenlandske legasjoner, og diplomater fra nøytrale land kunne kommunisere fritt med omverdenen. Deportasjonene, som ble iverksatt av ungarske tjenestemenn, førte til omfattende internasjonale protester, og Miklós Horthy ble utsatt for påtrykk for å gripe inn. Uten velvillig samarbeid fra ungarsk side hadde SS liten mulighet til å gjennomføre deportasjonene.

Raoul Wallenberg kom til Budapest 9. juli 1944, dagen etter at deportasjonene stanset. Wallenberg fikk førstehånds kjennskap til nazistenes jødeforfølgelse under opphold i Haifa der han møtte unge jøder som hadde flyktet fra Tyskland. Han ble også kjent med jødiske flyktninger i Sverige. Wallenbergs redningsarbeid foregikk særlig etter at Pilkors-partiet grep makten 15. oktober og under den sovjetiske beleiringen av byen i desember 1944 og januar 1945.

Ángel Sanz Briz var i utgangspunktet handelsattaché ved Spanias ambassade i Budapest, og fikk etterhvert ansvar for hele ambassaden. Han sendte Vrba-Wtzler-rapporten hjem til Spania uten å få noen instrukser i retur. På eget initiativ begynte Briz kreative redningsoperasjoner for jødene i Budapest. Utenriksministeren sendte 24. oktober 1944 instruks om å ta så mange forfulgte jøder som mulig under spansk beskyttelse.

«Jøder mot lastebiler»-planen ble lansert av Eichmann i samtale med Joel Brand, leder for en jødisk organisasjon, og la opp til å bytte én million jøder mot 10 000 lastebiler og andre varer fra vesten. Brand og Andreas Gross reiste 19. mai 1944 med fly til Istanbul. Brand og Gross klarte verken å overbevise jødiske ledere eller de alliertes representanter om planen. De allierte avslo videre forhandlinger. Himmler var nøye med å holde reisen hemmelig for sine rivaler Veesenmayer og Ribbentrop.

### USA

Juristen Jacob Robinson, som hadde flyktet fra Litauen, arbeidet i USA blant annet med å samle dokumentasjon om det pågående folkemordet på jødene i tyskokkupert område. Mot slutten av 1942 hadde Robinson nok informasjon til å forstå at nazistene drev utryddelse av jødene i Øst-Europa. Han sammenstilte materiale som Nahum Goldmann og sionistlederen Stephen Samuel Wise formidlet til de allierte lederne. I boken *Hitler’s Ten-Year War on the Jews,* utgitt av Robinson og hans medarbeidere i 1943, ble det anslått at Hitlers regime hadde drept 3 millioner av 8,3 millioner jøder i Europa samt at jødenes eiendeler var fullstendig ødelagt. Rapporten *Jews in Nazi Europe, February 1933 to November 1941* ble utarbeidet til en konferanse i november 1941 og beskrev forfølgelsene av jødene og de første tegn til holocaust i emning. Nehemiah Robinson (Jacob Robinsons bror) ga i 1944 ut *Indemnification and Reparations: Jewish Aspects* som omhandlet jødenes økonomiske tap.

Mulig bombing av Auschwitz
--------------------------

*Se også: Auschwitz og Holocaust i Ungarn*
Det har vært en omfattende akademisk diskusjon om Auschwitz og jernbanelinjen til leiren kunne ha vært bombet av de allierte for å stanse massemordet og deportasjonen. Dette gjaldt hovedsakelig muligheten for å redde de jødiske ungarerne som sommeren 1944 ble fraktet i et antall på nær 12 000 på slovakisk jernbanenett hver dag til Auschwitz og drept der.

Den første forespørselen om å bombe Auschwitz kom i 1941 mens leiren fortsatt bare var en fange- og tvangsarbeiderleir. I desember 1940 fikk den polske eksilregjeringen de første meldingene om mishandling av fanger i en konsentrasjonsleir i Oświęcim. Forslaget gikk blant annet ut på å bombe Gestapos ammunisjonslager og det strømførende piggtrådgjerdet slik at fangene kunne rømme i mørket. Vickers Wellington var i stand til å nå frem til Auschwitz med 500 kg bomber hver (under en fjerdedel av normal last). Charles Portal, sjef for RAF, avslo ønsket blant annet fordi de straks skulle innlede bombing av Tysklands oljelager.

I 1944 var de alliertes mulighet for vellykket bombing av Auschwitz helt endret. Fra flybaser i Italia var det bare 1000 km til målet og nye bombefly var tatt i bruk, blant annet Avro Lancaster med stor lastekapasitet og lang rekkevidde. Sommeren 1944 presset jødiske organisasjoner på USA og Storbritannia for å bombe Auschwitz særlig etter at den store deportasjonen fra Ungarn ble satt i gang i mai 1944. USAs War Refugee Board ba om områdebombing og ikke kirurgisk bombing fordi de som allerede var i Auschwitz var dødsdømte uansett, mens de fleste andre støttet presisjonsbombing. Churchill og Anthony Eden mente det var en god ide, men ble frarådet av militære rådgivere.

Til omkring 1990 var det en bred kritikk av amerikanske og britiske ledere for at de hadde unnlatt å bombe Auschwitz for å stanse massemordet der. Kritikerne påpekte blant annet at USAAF allerede hadde bombet Monowitz (en underleir av Auschwitz 9 kilometer unna Birkenau) og IG Farbens anlegg der gjentatte ganger sommeren 1944. David S. Wyman mente antisemittisme var årsaken til at bombing ikke ble noe av, Bernard Wasserstein mener «byråkratisk likegyldighet» er den viktigste forklaringen. Martin Gilbert mente at de allierte vegret seg for å tro på de «utrolige» ryktene om folkemord. På 1990-tallet begynte forskerne å studere det tekniske og taktiske forutsetningene for en vellykket bombing: Richard Foregger mente at bombetokt var teoretisk mulig, men lite aktuelt på grunn av store tap av fly og mannskap, usikkerhet om det lot seg gjøre å treffe gasskamrene (som var vanskelige bombemål) og små utsikter til å redde de internerte. Andre har utdypet Foreggers analyse og pekt mangelen på presis etterretningsinformasjon og på faren for at mange internerte ville blitt drept av bombene. Joseph White mente at tyskerne kunne fortsatt drapene i samme tempo selv etter en vellykket bombing. Stuart Erdheim og Rondall Rice mente bombetokt kunne gjennomføres med gode utsikter til å stanse eller forsinke massedrapene i Auschwitz.

De fire gasskamrene i Birkenau var relativt smale mål sett fra luften og var delvis under jorden, og bombing måtte derfor ha blitt utført i dagslys for treffsikkerhet. Royal Air Force(RAF) bombet helst om natten, mens United States Army Air Forces (USAAF) bombet i dagslys. Auschwitz var 1000 km i luftlinje fra den allierte basen i Foggia, Italia, og innenfor rekkevidde. Bombing kunne ha lykkes, men bare små feil i sikting ville ha sendt bombene midt inn i leiren i stedet for mot gasskammeret. Alternativ til slik tung bombing fra stor høyde var bombing fra lav høyde eller stupbombing for treffsikkerhet. Bombing fra lav høyde kunne utføres med RAFs Mosquito, men stor avstand og dagslys ville gjort operasjonen svært risikabel. Det sovjetiske flyvåpenet var trolig mye bedre posisjonert enn USA og Storbritannia, og hadde rett utrustning, til å gjennomføre effektive bombetokt. Stupbombing kunne ha blitt utført med sovjetisk Petljakov Pe-2 som var kjent var sin presisjonsbombing på Østfronten og Sovjetunionen hadde hundrevis av disse utplassert i de nylig gjenerobrede områdene. I juli 1944 da bombing av Auschwitz ble diskutert sto den røde arme bare 160 km unna og leiren var innenfor rekkevidde av alle sovjetiske fly.

Auschwitz var i 1944 innenfor rekkevidde av Petljakov Pe-2, et sovjetisk lett stupebombefly. Foto: U.S. Air Force 
Det er usikkert om bombing kunne ha skjedd tidsnok til å redde mange liv. Vrba-Wetzler-rapporten, den viktigste etterretning om detaljene i Auschwitz, nådde London midt i juli. Det var da stort sett for sent å redde jødene fra Łódź og Ungarn. NKVD hadde andre kilder og fikk detaljer om Auschwitz i november 1943, og fortsatte å få motta etterretning i 1944. Sovjetiske styrker frigjorde Majdanek 3. juli 1944. General Petrenko fikk der tak i dokumenter med detaljer om Auschwitz og andre dødsleirer, deler av Majdaneks administrasjon ble også arrestert. Anthony Eden skal ha appellert til Molotov uten resultat. David Ben-Gurion sendte Eliahu Eilat til Kairo for å konferere med Sovjetunionens ambassadør om muligheten for å bombe Auschwitz, initiativet ble avvist. Det er uklart om Sovjetunionen var villige til eller vurderte å bombe Auschwitz med sikte på å stanse eller bremse drapsmaskineriet. Stalin og Sovjetunionens toppledelse hadde trolig god kjennskap til Auschwitz, men detaljert etterretning ble ikke sendt til den røde hærens enheter på slagmarken. Orbach og Solonin konkluderer med at Stalin bevisst avslo hjelp til jødene, på grunn av likegyldighet eller på grunn av antisemittisme. Ungarske myndigheter stanset deportasjonene 8. juli og de siste togtransportene kom frem et par dager senere.

I slutten av august 1944 appellerte ungarske jøder via den polske eksilregjeringen om snarest mulig allierte bombing av jernbanelinjer og -knutepunkter i Slovakia. Forespørselen ble avslått med begrunnelsen at bombing bare ville gi kortvarig forsinkelse i deportasjonene og at USAs 15th air force hadde viktigere oppdrag. USAs krigsdepartement hadde som prinsipp å ikke bruke ressurser på bombemål som var lite viktige for det overordnete målet om seier over Tyskland. De allierte prioriterte bombing av jernbaner av militærstrategisk betydning. Bombing av jernbaneanlegg til støtte for det slovakiske opprøret høsten 1944 viser at slike tokt var innenfor 15th air force' rekkevidde.

Referanser
----------

1. 1 2 3  Silberklang (2013) s. 78
2. 1 2  Vogt, Johan (1966). *Det store brennoffer: jødenes skjebne under den annen verdenskrig*. Oslo: Universitetsforl. s. 71.
3. 1 2 3  Silberklang (2013) s. 79
4. ↑  Grant, R.G. (1999). *Holocaust*. Oslo: Libretto forl. ISBN 8278880521 Sjekk `|isbn=`-verdien: checksum (hjelp).
5. ↑  Vogt (1966) s. 47.
6. ↑  Laqueur, Walter (1991). *Det ufattelige var sant*. Oslo: Document. s. 89. ISBN 8275190010.
7. ↑  Laqueur (1991) s. 164
8. ↑  Gruner, Wolf (2012). «"Peregrinations into the Void?" German Jews and their Knowledge about the Armenian Genocide during the Third Reich». *Central European History*. 1 **(engelsk)**. 45: 1–26. ISSN 1569-1616. doi:10.1017/S0008938911000963. Besøkt 24. november 2019.
9. 1 2 3  Feingold, H. L. (2000). Official Secrets: What the Nazis Planned, What the British and Americans Knew. *American Jewish History*, 88(1), 133-135.
10. 1 2 3 4 5 6 7  Smith, Michael (2004). «Bletchley Park and the Holocaust». *Intelligence and National Security*. 2 **(engelsk)**. 19: 262–274. ISSN 0268-4527. doi:10.1080/0268452042000302994. Besøkt 19. november 2019. «This article examines the truth behind claims that British codebreakers knew Nazi police operating behind the German troops invading the Soviet Union were murdering thousands of Jews but that they and the British wartime Prime Minister Winston Churchill, who read their messages, did nothing about it. These claims were ﬁrst published in 1998 in the book Ofﬁcial Secrets: What the Nazis Planned, What the British and Americans Knew by Professor Richard Breitman. He argued that instead of using the intelligence to show the world the plight of the Jews the British ‘simply hoarded’ it. Churchill should have told the world, warning the Jews in countries like Romania and Bulgaria, which were as yet not under German occupation, of what was going on. Professor Breitman also criticised the British for failing to provide the intelligence reports as evidence to the International Tribunal at Nuremberg at which those Nazis accused of war crimes were tried. His allegations were repeated in a number of newspaper articles publicising the book, and often based on interviews with him, which carried headlines such as: ‘Britain Accused of Hiding Facts on Holocaust’; ‘Should Churchill have Acted?’; and ‘MI6 Concealed Extermination of Jews’.»
11. ↑  «Jews massacred in Holocaust test-run». *The Independent* **(engelsk)**. 20. mai 1997. Besøkt 1. august 2020.
12. ↑  «Jews massacred in Holocaust test-run». *The Independent*. 20. mai 1997. «Transcripts raise doubts over how much Churchill knew of Nazi atrocities in the early years of the war.»
13. ↑  *Tilintetgjørelsen*, NRK2, 19. september 2016, kl 22.30.
14. ↑
15. 1 2  Beaumont, Peter; editor, foreign affairs (8. juli 2001). «British spy's early alert on Holocaust». *The Guardian* **(engelsk)**. ISSN 0261-3077. Besøkt 22. januar 2024.
16. 1 2  Wilson, Jamie (31. juli 2005). «Wartime codebreakers missed clues to Holocaust». *The Guardian* **(engelsk)**. ISSN 0261-3077. Besøkt 22. januar 2024. «One particularly chilling memorandum, written by a British official on September 11 1941, refers to German massacres in the Soviet Union and concludes: "The fact that the police are killing all Jews that fall into their hands should now be sufficiently well appreciated. It is not therefore proposed to continue reporting these butcheries unless so requested."»
17. 1 2  Fleming, Michael, red. (2014). «Censorship, self-censorship and the discursive environment». *Auschwitz, the Allies and Censorship of the Holocaust*. Cambridge University Press. s. 32–77. ISBN 978-1-107-06279-5. doi:10.1017/cbo9781107477339.002. Besøkt 22. januar 2024.  "Nigel de Grey, later the deputy director of the Government Code and Cipher School at Bletchley Park, but at that point the head of research at Hut 3, read deciphered German Order Police communications. He reported to Churchill on 12 September: ‘The fact that the police are killing all Jews that fall into their hands should now be sufficiently well appreciated....."
18. ↑  Silberklang (2013) s. 78-79
19. ↑  Laqueur (1991) s. 254
20. ↑  Ottosen, Kristian: I slik en natt - historien om deportasjonen av jøder fra Norge. Aschehoug, 1995.
21. 1 2  Laqueur (1991) s. 260.
22. ↑  Maher, T. V. (2010). Threat, resistance, and collective action: The cases of Sobibór, Treblinka, and Auschwitz. *American Sociological Review,* 75(2), 252-272.
23. ↑  Snyder, Timothy (22. juni 2012). «‘The Auschwitz Volunteer,’ by Witold Pilecki». *New York Times* **(engelsk)**. Besøkt 3. oktober 2018.
24. ↑  Piekalkiewicz, Janusz (1987). *Den annen verdenskrig*. Oslo: P. Asschenfeldts bokklubb. ISBN 8240105432.
25. ↑  «Hero prisoner who escaped Auschwitz with girlfriend by dressing as S.S. officer before reuniting four decades later dies aged 90». *Mail Online*. Besøkt 13. august 2018.
26. ↑  Laqueur (1991) s. 89.
27. ↑  Vice, S. (2018). Beyond words’: representing the ‘Holocaust by bullets. *Holocaust Studies*, 1-13.
28. ↑  Paul R. Bartrop and Michael Dickerman (2017): *The Holocaust: an encyclopedia and document collection* ABC-CLIO, 4 volumes ISBN 9781440840838
29. ↑  Srodes, J. (2000). *Allen Dulles: master of spies*. Regnery Publishing.
30. 1 2  Breitman, R. & Kraut, A. M. (1983). Who Was the" Mysterious Messenger"?. *Commentary*, 76(4), 44.
31. ↑  Breitman, Richard (1996): Secrecy and th final solution. Chapter 5 i Ardbre, R. (1996). *New Perspectives on the Holocaust*. New York University Press.
32. 1 2  Büchler, Yehoshua R. (1. januar 2003). «"Unworthy Behavior": The Case of SS Officer Max Täubner». *Holocaust and Genocide Studies*. 3 **(engelsk)**. 17: 409–429. ISSN 8756-6583. doi:10.1093/hgs/dcg021. Besøkt 19. november 2019. «The only known case in which an SS officer was punished for killing Jews is discussed below. Max Täubner and his men carried out thousands of killings without orders and in a particularly savage way. Their rogue actions, however, might have gone unimpeded had the perpetrators not boasted and sent photographs to friends and relatives. The potential for publicity and embarrassment, as well as other considerations, formed the crux of the legal case: the unauthorized murder of thousands of Jews otherwise would have constituted to Täubner's superiors little more than instances of excessive zeal.»
33. ↑  Browning, C. R. (1996). A Final Hitler Decision for the "Final Solution"? The Riegner Telegram Reconsidered. *Holocaust and Genocide Studies,* 10(1), 3-10. «The Riegner telegram relayed information of a plan under consideration at Hitler's headquaters to kill all the Jews of Europe in one blow in the autumn of 1942. Given What We know about Hitler's decision-making in 1941, the Riegner telegram has had the appearance of a garbled message that contained a kernel of truth about Nazi intentions but was incorrect in virtually all other details. I argue that the Riegner telegram must be seen in its particular historical context to be fully appreciated as an astonishingly accurate piece of wartime intelligence. Hitler and Himmler did in fact make a vital decision in mid-July 1942 to intensify the mass murder of European Jewry, and Eduard Schulte relayed to Riegner precisely what Himmler would have been speaking about immediately thereafter during his visit to Auschwitz-Birkenau on July 17–18.»
34. ↑  «Primary Sources | www.yadvashem.org». *www.yadvashem.org* **(engelsk)**. Arkivert fra originalen 10. november 2018. Besøkt 10. november 2018.
35. ↑  Harper (2015) s.111.
36. 1 2  Hetland (2012), s.25.
37. ↑  Laqueur (1979) s. 238.
38. ↑  Søbye, Espen: *Kathe, alltid vært i Norge.* Forlaget Oktober, 2003.
39. ↑  Wachenheim, H. (1942). Hitler's transfers of population in Eastern Europe. *Foreign Affairs,* 20(4), 705-718.
40. ↑  «Declaration of December 17, 1942». *perspectives.ushmm.org* **(engelsk)**. Besøkt 18. februar 2024.
41. ↑  «Secret documents reveal allied forces knew about Holocaust long before they discovered Nazi camps». *The Independent* **(engelsk)**. 18. april 2017. Besøkt 18. februar 2024.
42. ↑  «1942: Britain condemns massacre of Jews» **(engelsk)**. 17. desember 1942. Besøkt 18. februar 2024.
43. ↑  TIMES, Special to THE NEW YORK (18. desember 1942). «11 ALLIES CONDEMN NAZI WAR ON JEWS; United Nations Issue Joint Declaration of Protest on 'Cold-Blooded Extermination' 11 ALLIES CONDEMN NAZI WAR ON JEWS». *The New York Times* **(engelsk)**. ISSN 0362-4331. Besøkt 18. februar 2024.
44. ↑  

|  |  |
| --- | --- |
| Wikisource | (en) Joint Declaration by Members of the United Nations Against Extermination of the Jews – originaltekster fra den engelskspråklige Wikikilden |
45. ↑  Rafshoon, E. (2002). Harry Bingham: Beyond the call of duty. *Foreign Service Journal,* 79(6), 16-25.
46. ↑  Cole, T. (2014). The Auschwitz Reports and the Holocaust in Hungary. *Slavonic and East European Review* Vol. 92, No. 2, pp. 375-377
47. 1 2  Wetzler, A. & Lánik, J. (2007). *Escape from Hell: The true story of the Auschwitz Protocol*. Berghahn Books.
48. ↑  Rozett & Spector (2013) s. 69
49. ↑  «Countess Ilona Edelsheim Gyulai». *The Telegraph* **(engelsk)**. 3. mai 2013. ISSN 0307-1235. Besøkt 29. september 2019.
50. ↑  Fleming, M. (2014). Allied Knowledge of Auschwitz: A (Further) Challenge to the "Elusiveness" Narrative. *Holocaust and Genocide Studies*, 28(1), 31-57. «Many argue that the Vrba/Wetzler report was the first information about the camp to reach the West and be accepted as credible. The author of this article offers evidence that this contention cannot be sustained. He traces the origin, path, and distribution of a Polish intelligence report from 1943 to show that information was available earlier, and was treated as credible. The Polish government-in-exile routinely distributed information it received about Auschwitz, but British government policy (and American government policy until early 1944) restricted its circulation. The author concludes that Polish-language and English-language scholarship on the subject must be linked in order to further our understanding of Allied knowledge about Auschwitz.»
51. ↑  Fleming, Michael (24. april 2020). «The reassertion of the elusiveness narrative: Auschwitz and Holocaust knowledge». *Holocaust Studies*. 0. 0: 1–21. ISSN 1750-4902. doi:10.1080/17504902.2020.1757964. Besøkt 26. september 2020.
52. 1 2  Fleming, Michael (2020). «The reassertion of the elusiveness narrative: Auschwitz and Holocaust knowledge». *Holocaust Studies* **(engelsk)**. 26 (4): 510–530. ISSN 1750-4902. doi:10.1080/17504902.2020.1757964. Besøkt 11. februar 2024.
53. ↑  Breitman, Richard (1985). «Auschwitz and the Archives». *Central European History*. 3-4 **(engelsk)**. 18: 365–383. ISSN 0008-9389. doi:10.1017/S0008938900017398. Besøkt 11. februar 2024.
54. ↑  Laqueur, Walter (1991). *Det ufattelige var sant*. Oslo: Document. ISBN 8275190010.
55. ↑  Mazower, M. (2009). *Hitler's empire: how the Nazis ruled Europe*. Penguin.
56. ↑  Millen, R. L. Bennett, T. & Mann, J. (Eds.). (1996). *New Perspectives on the Holocaust: A Guide for Teachers and Scholars*. NYU Press.
57. ↑  Laqueur (1991) s.121
58. ↑  Laqueur (1991) s. 115
59. ↑  Hetland (2012) s.35.
60. ↑  Hetland (2012) s.18-22.
61. ↑  Mendelsohn (1987b) s. 308.
62. ↑  Hetland (2012) s. 10.
63. ↑  Bergfald (1978) s. 92
64. ↑  Harper (2015) s. 109.
65. ↑  «Jødar i tyske avlivingsleirar - Arkivverket». *www.arkivverket.no*. Besøkt 6. desember 2015.
66. ↑  Michelet (2014) s. 223-224
67. ↑  Helgheim, Roald: «Det største norske sviket». *Dag og Tid*, 24. oktober 2014.
68. 1 2 3 4 5  Orbach, D. & Solonin, M. (2013). Calculated Indifference: The Soviet Union and Requests to Bomb Auschwitz. *Holocaust and Genocide Studies*, 27(1), 90-113.
69. ↑  Asher, Harvey (1. november 1999). «The black book and the Holocaust». *Journal of Genocide Research*. 3. 1: 401–416. ISSN 1462-3528. doi:10.1080/14623529908413969. Besøkt 24. november 2019.
70. ↑  Eisen, G. & Stark, T. (2013). The 1941 Galician Deportation and the Kamenets-Podolsk Massacre: A Prologue to the Hungarian Holocaust. *Holocaust and Genocide Studies*, 27(2), 207-241. «The German attack against the Soviet Union, beginning on June 22, 1941, presented an unparalleled opportunity for the Hungarian government to deport Jews from Hungary to Galicia during a six-week period in the summer of 1941. The deportations of 22,000 Jews culminated in an unprecedented bloodbath in Kamenets-Podolsk at the end of August, when most of the deportees were slaughtered.»
71. ↑  Vagi 2013, s. 112. sfn error: no target: CITEREFVagi2013 (help)
72. 1 2  Levy, Richard H. (1. desember 1996). «The Bombing of Auschwitz Revisited: A Critical Analysis». *Holocaust and Genocide Studies*. 3 **(engelsk)**. 10: 267–298. ISSN 8756-6583. doi:10.1093/hgs/10.3.267. Besøkt 19. november 2019. «The Allies did not bomb Auschwitz as requested in 1944, and this has come to symbolize in the popular mind callous indifference to—or even complicity in—the crimes the Nazis committed there, and indeed all of the failures of American and British refugee policy from at least 1938. Such a perspective was promoted by David Wyman in a 1978 article and a 1984 book. Unfortunately these cotain, in Dr. Levy's judgment, numerous mistakes, misrepresenting 1944 opinion(jewish and non–jewish, civillan and millitary), making many errors when discussing the operational problems and ignoring the command problems that would have been involved, and—against considerable evidence—claiming that bombing the gas chambers and crematoria would have saved many lives. This article presents contrary evidence and conclusions»
73. ↑  A holokauszt Magyarországon: A deportálások leállítása Arkivert 9. juli 2006 hos Wayback Machine. (lest 11. september 2006)
74. ↑  Braham 2002, s. 2. sfn error: no target: CITEREFBraham2002 (help)
75. ↑  Bierman 1981 harvnb error: no target: CITEREFBierman1981 (help) s. 41-42
76. ↑  Braham 2004, s. 183. sfn error: no target: CITEREFBraham2004 (help)
77. ↑  Badcock, James (18. mars 2019). «How Spain's 'Angel of Budapest' saved Jews from Holocaust». *BBC News* **(engelsk)**. Besøkt 26. september 2019. «On 24 October, 1944, then foreign minister José Félix de Lequerica sent a telegram to Sanz Briz in Budapest. "On request of the World Jewish Congress please extend protection to largest number persecuted Jews," it said.»
78. ↑  Braham 2004, s. 189-190. sfn error: no target: CITEREFBraham2004 (help)
79. ↑  Breitman 1992, s. 177. sfn error: no target: CITEREFBreitman1992 (help)
80. ↑  Breitman 1992, s. 191. sfn error: no target: CITEREFBreitman1992 (help)
81. 1 2  Bush, J. A. (2016). Nuremberg and Beyond: Jacob Robinson, International Lawyer. *Loyola of Los Angeles International and Comparative Law Review*, 39, 259.
82. ↑  «DR. JACOB ROBINSON, HISTORIAN,DIES AT 88». *The New York Times* **(engelsk)**. 28. oktober 1977. ISSN 0362-4331. Besøkt 11. oktober 2021. «Dr. Jacob Robinson, a historian of the destruction of Eastern European Jewry during the Nazi regime, died Monday at the New York Infirmary at the age of 88. He was the founder of the institute or Jewish Affairs and was a consultant to Justice Robert H. Jackson, chief counsel at the Nuremberg war crime trials in 1946.»
83. ↑  Kaplan-Feuereisen, Omry; Mann, Richard (2008). «At the Service of the Jewish Nation: Jacob Robinson and International Law». *Osteuropa*. 8/10. 58: 157–170. ISSN 0030-6428. Besøkt 10. oktober 2021.
84. ↑  Rowson, S. W. D. (1945). «Hitler's Ten Year War on the Jews». *International Affairs*. 1. 21: 108–108. ISSN 1468-2346. doi:10.2307/3019003. Besøkt 12. oktober 2021.
85. 1 2 3  Westermann, E. B. (2001). The Royal Air Force and the Bombing of Auschwitz: First Deliberations, January 1941. *Holocaust and Genocide Studies*, 15(1), 70-85.
86. ↑  Mahoney, K. A. (2011). An American operational response to a request to bomb rail lines to Auschwitz. *Holocaust and Genocide Studies*, 25(3), 438-446.

Litteratur
----------

* Bergfald, Ole (1978). *Gestapo i Norge*. Oslo: Hjemmenes forlag.
* Bierman, John (1981). *Raoul Wallenberg*. Oslo: Aschehoug. ISBN 8203105653.
* Braham, Randolph L. (2000). *The Politics of Genocide: The Holocaust in Hungary*. Detroit: Wayne State University Press. ISBN 0814326919.
* Braham, Randolph L. (2002). *The Nazis' last victims: the Holocaust in Hungary*. Wayne State University Press.
* Braham, Randolph. L (2004). «Rescue operations in Hungary: Myth and reality». *East European Quarterly*. XXXVIII (2): 173–203.
* Breitman, Richard; Aroson, Shlomo (1992). «The End of the "Final Solution"?: Nazi Plans to Ransom Jews in 1944». *Central European History*. 2 **(engelsk)**. 25: 177–203. ISSN 1569-1616. doi:10.1017/S0008938900020318. Besøkt 28. september 2019.
* Hetland, Øystein (2012). *Kva visste Nasjonal Samling om Holocaust?* (PDF). Oslo: HL-senteret. ISBN 978-82-92988-42-8. Arkivert fra originalen (PDF) 27. september 2016. Besøkt 19. november 2019.
* Harper, Christopher (2015). «Hva var kjent om jødeutryddelsene før Donau-deportasjonen?». *Samtiden* (1): 06–121.
* Laqueur, Walter (1991). *Det ufattelige var sant: historien om hvordan Vesten fikk kjennskap til Endlösung*. Oslo: Document. ISBN 8275190010.
* Mendelsohn, Oskar (1987b). *Jødenes historie i Norge gjennom 300 år*. 2. Oslo: Universitetsforl. ISBN 8200025241.
* Michelet, Marte (2014). *Den største forbrytelsen : ofre og gjerningsmenn i det norske Holocaust*. [Oslo]: Gyldendal. ISBN 9788205470446.
* Vogt, Johan (1966). *Det store brennoffer: jødenes skjebne under den annen verdenskrig*. Oslo: Universitetsforl.
* Silberklang, David (2013). «The allies and the holocaust». I Rozett, Robert; Spector, Shmuel. *Encyclopedia of the Holocaust*. New York: Routledge. ISBN 1-57958-307-5.
* Vági, Zoltán (2013). *The Holocaust in Hungary: Evolution of a Genocide*. Bowman & Littlefield. ISBN 9780759121980.

| * v
* d
* r
Holocaust (tidslinje) |
| --- |
| Bakgrunn | 
* Det jødiske bosetningsområdet
* Antisemittisme
* «Jødespørsmålet»
* Nasjonalsosialisme
* SS
* Nürnberglovene
* Éviankonferansen
* Krystallnatten
* Jødestjerne
* Nisko-planen
* Madagaskarplanen
* Aktion T4
* AB Aktion
* Wannsee-konferansen
* Sultplanen
* Den endelige løsning
* Vrba-Wetzler-rapporten

 |  |
| Massakre | 
* Odessa
* Babij Jar
* Dolina Śmierci
* Erntefest

 |
| Leirer/gettoer | 
* Warszawagettoen (opprøret)
* Litzmannstadt
* Belzec
* Kulmhof
* Sobibór
* Auschwitz
* Treblinka
* Majdanek
* Jasenovac
* San Sabba
* Theresienstadt
* Westerbork
* Stutthof
* Sajmište

 |
| Områder | 
* Danmark (redningen)
* Bøhmen-Mähren
* Frankrike
* Hellas
* Litauen
* Latvia
* Nederland
* Norge (tidslinje)
* Polen (Generalguvernementet, Warthegau)
* Romania
* Slovakia
* Tyskland
* Ungarn
* Østerrike

 |
| Gjennomføring | 
* Aksjon Reinhardt
* Gassvogn
* Zyklon B
* Einsatzgruppen
* Sonderkommando
* Sonderkommando 1005
* Arājskommando

 |
| Personer | 

|  |  |
| --- | --- |
| ledere | 
* Hitler (regjeringen)
* Himmler
* Heydrich
* Müller
* Kaltenbrunner
* Rosenberg
* Göring

 |
| utøvere | 
* Eichmann
* Daluege
* H. Frank
* Höß
* Baer
* Wirth
* Eberl
* Stangl
* Globocnik
* Katzmann
* Lerch
* Stahlecker
* Endre
* Jeckeln
* Pavelić
* Antonescu
* Greiser
* Wisliceny
* Tuka
* K.H. Frank
* Lange
* Brunner
* Liebehenschel
* Bach-Zelewski

 |
| andre | 
* Pilecki
* Karski
* Vrba
* Taylor
* Ferencz
* Lemkin
* Hillberg
* Jäckel
* Mommsen
* Braham
* Browning
* Klarsfeld
* Wiesenthal

 |

 |
| Rettsoppgjør | 
* Nürnbergprosessen
* Einsatzgruppen-prosessen
* Auschwitzprosessen i Krakow
* Treblinkaprosessene
* Auschwitzprosessen i Frankfurt
* Stutthofprosessen
* IG Farbenprosessen
* Belsenprosessen
* Pohlprosessen
* Rettssaken mot Eichmann

 |
| Ettertiden | 
* Dødsmarsjene
* Ansvar
* Kjennskap i samtiden
* Yad Vashem (Rettskaffen blant nasjonene)
* Luxembourg-avtalen
* Holocaustdagen
* Holocaust-minnesmerket
* US Holocaust Museum
* Auschwitzalbumet
* Holocaustbenektelse
* Holocaustindustrien
* *Holocaust* (TV-serie)
* Holocaustsenteret
* Wiesenthal-senteret
* Snublesteiner
* Zentrale Stelle
* Folkemord
* Myten om det rene Wehrmacht

 |
| 
* Kategori **Kategori**
* Portal **Portal: Andre verdenskrig**

 |